דוד פונדק

דוד פונדק (נולד ב-1950) הוא פרופסור חבר מקצועי (בדימוס) מאת המכללה האקדמית כנרת. הקים ועמד בראש המרכז הארצי לחינוך אסטרונומי [https://www.youtube.com/watch?v=9X1cl_weZuQ&t=225s פרחי מדע], היחידה לתקשוב בהוראה במכללה האקדמית אורט בראודה והיחידה לפיזיקה במכללה האקדמית כנרת.

תחומי התמחותו הם: תקשוב בהוראה, הוראת הפיזיקה והאסטרונומיה.

== ביוגרפיה ==
דוד פונדק נולד בקיבוץ אשדות יעקב איחוד הצעיר מבין ארבעת ילדיהם של צילה וישעיהו פונדק.

אחיו הבכור נספה בתאונת מטוס ב, בהיותו מפקד קורס נווטים ב-1964.

לדוד אחות ואח נוספים. הוא נשוי ואב לשלושה בנים.

בצבא שרת כלוחם בסיירת צנחנים וקצין חינוך בחטיבת הצנחנים. לאחר השירות חזר לקיבוצו ובו מלא שורה של תפקידים: רכז תרבות, מדריך חברת נוער, רכז גיל הנעורים. עם סיום לימודי התואר הראשון הדריך דוד את חברת נוער "ארזים" במשך ארבע שנים (1977–1981). בני חברת הנוער הגיעו בגיל 14 לקיבוץ אשדות יעקב איחוד.

מצפה הכוכבים כנרת, בבית גורדון בקיבוץ דגניה א'
במהלך השנים 1980 -1991 הקים וריכז דוד את מגמת הפיזיקה בבית ספר תיכון [http://beyerch.schooly.co.il/ בית ירח]. בשנים אלה הפכה מגמת הפיזיקה בבית הספר למגמה גדולה שאליה הגיעו 30% מהתלמידים בבית הספר כאשר כ־50% מהלומדים היו בנות, הישג יוצא דופן בהשוואה לבית ספר תיכון בישראל ובעולם. בהוראת הפיזיקה שילב דוד הדגמות, הדמיות מחשב ופיתוח מצפה כוכבים. הפעלת המצפה תמכה בביצוע עבודות חקר של תלמידים בתיכון. על הישגיו בהוראה זכה דוד בשנת 1989 לפרס מורה מצטיין לפיזיקה, על ידי [http://www.weizmann.ac.il/pages/he מכון ויצמן למדע].

ב־1992 הקים דוד את [https://www.youtube.com/watch?v=9X1cl_weZuQ&t=225s פרחי מדע] מרכז ארצי לחינוך אסטרונומי במכללה האקדמית כנרת יחד עם [http://www.oicedu.ca/show.php?contentid=82 ד"ר גנאדי רויזמן] ו[https://www.tau.ac.il/institutes/advanced/cosmic/icrc.htm פרופ' לב פוסטילניק]. הקמת המרכז נשענה על פיתוח שיטות למידה פעילה והוראת חקר. במסגרת המרכז הוקמו שני מכוני מחקר - מצפה כוכבים אופטי ובו טלסקופ ממוחשב "Meade 16 ומצפה רדיו ובו רדיו-טלסקופ בקוטר 2.5 מטרים. למרכז הגיעו מאות תלמידים לצורך ביצוע עבודות חקר זעירות באסטרונומיה, ועשרות תלמידים ביצעו עבודות גמר באסטרונומיה. המרכז הפעיל [https://www.matar.tau.ac.il/wp-content/uploads/2015/02/newspaper10-docs15.pdf ניידת אסטרונומית] שהגיעה מדי שנה לאלפי תלמידים בבתי ספר בכל רחבי הארץ בניהולה של זהבה וגנר.

== לימודים ==
בתצלום גלקסיה M101 שבה הופיעה סופרנובה מסוג II (קריסת ליבה של כוכב מסיבי) ב־19.5.2023. הסופרנובה נמצאת מימין לחץ בתמונה. הסופרנובה נמצאת במרחק של כ-21 מיליון שנות אור מכדור הארץ וצפויה להותיר אחריה כוכב נייטרונים או חור שחור. צולמה במצפה הכוכבים הרובוטי קק"ל-כנרת, המצפה של תלמידי ישראל.
דוד פונדק סיים תואר ראשון בפיזיקה, ב-1978, באוניברסיטת תל אביב. ב-1982 השלים תעודת הוראה בטכניון.

ב-1986 השלים תואר שני ב טכניון, עם התמחות בהוראת הפיזיקה בהנחיית דר' נח לרמן. נושא התזה: "פיתוח של מעבדה באופטיקה גאומטרית והערכת תרומתה ללימודי הפיזיקה".

בשנת 1991 קבל תואר דוקטור בטכניון, בהנחיית פרופ' מנחם פיינגולד. נושא התזה: "התפתחות מערכות מושגים באסטרונומיה אצל תלמידים המבצעים עבודת גמר".

בשנים 2–1991 יצא דוד עם משפחתו לפוסט דוקטורט ב[https://www.sdsu.edu/ אוניברסיטת סן-דייגו]. עבודת המחקר עסקה בפיתוח והערכה של לומדות בהוראת מעגלים חשמליים, בהנחייתו של פרופ' פרד גולדברג ([https://newscenter.sdsu.edu/education/crmse/goldberg.aspx Fred Goldberg]).

== קריירה אקדמית ==
תחומי העיסוק של דוד פונדק הם תקשוב בהוראה, וחינוך בפיזיקה ואסטרונומיה: הוראה, מחקר, פיתוח חומרי למידה ורעיונות פדגוגיים.
הערפילית הגדולה באוריון M42, ערפילית מפוזרת מרשימה בקבוצת הכוכבים אוריון. הערפילית, הקרויה גם "מלכת הערפיליות", נמצאת במרחק של כ-1,300 שנות אור ממערכת השמש. זוהי ערפילית פליטה, החזרה ובליעה, וגודלה מוערך ב-24 שנות אור. צולמה במצפה הכוכבים הרובוטי קק"ל-כנרת, המצפה של תלמידי ישראל.
משנת 1993 דוד ללמד במכללה האקדמית כנרת כשלוחה של [https://www1.biu.ac.il/ אוניברסיטת בר-אילן] . הוא לימד בתוכנית "אקדמיזציה למורים", שבה השלימו מורים בעלי תואר מורה בכיר תואר ראשון בחינוך. במקביל להוראה פיתח יחד עם קבוצת אסטרופיזיקאים, עולים חדשים מברית המועצות לשעבר, שני מכוני מחקר באסטרונומיה שבהם התבצעו מחקרים בפעילות השמש ובכוכבים משתנים. מכונים אלה אף סייעו לתלמידי תיכון בביצוע עבודות חקר באסטרונומיה.

ב-1998 נבחר דוד לעמוד בראש המחלקה להוראה במכללה האקדמית להנדסה אורט בראודה, במסגרתה למדו וקבלו המהנדסים תעודת הוראה. בשנת 2000, במסגרת קול קורא לפיתוח טכנולוגיות למידה של המועצה להשכלה גבוהה, זכתה הצעה שהגיש דוד בנושא תקשוב בלמידה למימון רחב היקף. בעקבות הזכייה הוקמה יחידה לתקשוב ההוראה ב[http://braude.ac.il/ מכללה האקדמית להנדסה אורט בראודה] ודוד עמד בראשה. פעילות היחידה הובילה בין השאר לפיתוח חדר למידה מיוחד בגישת [http://scaleup.ncsu.edu/ Scale-Up] המאפשרת הוראה המשלבת למידה ומחקר בקבוצות קטנות.
ערפילית הנשר - M16, צביר כוכבים פתוח בקבוצת הכוכבים נושא-הנחש, המוקף בענני אבק וגז היוצרים ערפילית פליטה אדומה. צולמה במצפה הכוכבים הרובוטי קק"ל-כנרת, המצפה של תלמידי ישראל.
בשנת 2000 נבחר דוד כחבר בצוות ההיגוי של [https://meital.iucc.ac.il/he/home/ מיט"ל] – מרכז של המוסדות להשכלה גבוהה בארץ לקידום ידע בטכנולוגיות למידה. במסגרת המרכז דוד היה שותף, במשך 17 שנים, בקידום יוזמות לתקשוב ההוראה האקדמית בארץ, וכן קיום סדיר של [https://meitaldev.iucc.ac.il/he/activities/conference/ כנסים שנתיים] בנושאי טכנולוגיות למידה.

ב־2005 הוקם במכללה האקדמית כנרת [http://www.kinneret.ac.il/Web/StudyTopics/KinneretBA/EngineeringSchool/Default.aspx בית ספר להנדסה] בראשותו של פרופ' [https://www.hayadan.org.il/interpore-price-for-jacob-bar-2910093 יעקב בר]. דוד הקים את היחידה לפיזיקה בבית הספר להנדסה, ופיתח מעבדה להוראת הפיזיקה וללימוד קורסי היסוד בפיזיקה.

מצפה הכוכבים הרובוטי כנרת, במכללה האקדמית כנרת
ב-2018 פרש פרופ' פונדק לגמלאות והקים במכללה את המרכז לחינוך אסטרונומי יחד עם פרופ' מוחמד עכאשה ועם דר' אלון לוי. פרופ' פונדק חידש את פעולת [https://www.aastro.net/ מצפה הכוכבים כנרת]. למצפה אתר עשיר הכולל [https://www.aastro.net/ספר-לימוד/ ספר לימוד מקוון באסטרונומיה] המקיף את כל נושאי היסוד בתחום, [https://www.aastro.net/הדמיות-באסטרונומיה/ אתר הדמיות באסטרונומיה], [https://www.aastro.net/עבודות-זעירות-של-תלמידים-ביסודי/ עבודות חקר זעירות של תלמידים באסטרונומיה], [https://www.aastro.net/פעילויות-תלמידים/ פעילויות באסטרונומיה שניתן לבצען בכיתה], [https://www.aastro.net/פעילויות-תלמידים/ פרויקטים מיוחדים במדעי החלל].

ב־2022 הקים פרופ' פונדק [https://www.aastro.net/מצפה-כוכבים-רובוטי/ מצפה כוכבים רובוטי] המתמקד בתמיכה של עבודות חקר המבוצעות על ידי תלמידים בישראל ובעולם. ניתן לפנות אל אתר מצפה הכוכבים הרובוטי ולהזמין תמונות של גרמי שמים וכן לקבל תמיכה בביצוע עבודות חקר.

== כתיבה, עריכה ותרגום ==
דוד כתב ספרים ומאמרים רבים והרצה בכנסים בינלאומיים. הפעילות האקדמית והמחקרית של דוד הוא מתמקדת בשני נושאים: א. פיתוח דרכים סביבות למידה בפיזיקה ואסטרונומיה תוך זיהוי קשיים הבולמים את התקדמות הלומד, ב. פיתוח וחקר סביבות למידה מתוקשבות.

1987 תרגם דוד לעברית את ספרו של פרופ' ריצ'רד פיינמן התאוריה המוזרה של אור וחומר בהוצאת הקיבוץ המאוחד.

בהמשך ראתה אור סדרת ספרים ללימוד אסטרונומיה בעריכתו של דוד:

1993 - "האדם והיקום" בהוצאת רשת עמל.

1995 "לשמים יד נושיט" יסודות האסטרונומיה לגיל הרך בהוצאת אוריון.

1999 - "מדריך למורה – אסטרונומיה בפעולה" בהוצאת רכס.

2000 - "[https://www.reches.co.il/archive/physics/285-astronomya אסטרונומיה בפעולה]" בהוצאת רכס.

2003 - אסטרוטופ – מדריך לביצוע עבודות חקר באסטרונומיה.

בשנת 2006 החל דוד לערוך את הסדרה המדעית של המכללה האקדמית להנדסה אורט בראודה. במסגרת הסדרה הופיעו עשרה ספרים שנכתבו על ידי מרצי המכללה או תורגמו ביוזמתה.

שני הספרים הראשונים הופיעו בעקבות שיתוף פעולה של דוד עם פרופ' וולפגאנג כריסטיאן ([http://events.saip.org.za/getFile.py/access?resId=5&materialId=4&confId=7 Wolfgang Christian]) ממכללת דווידסון ועסקו בפיזיקה רב-ייצוגית המאפשרת למידה באמצעות הדמיות.

2006 - [https://www.reches.co.il/catalog/physics/259-mechanika-rav-yzogit מכניקה רב-ייצוגית] בהוצאת רכס.

2008 - [https://www.reches.co.il/catalog/physics/298-chasmal-rac-yezogi חשמל ומגנטיות רב-ייצוגיים], בהוצאת רכס .

במתמטיקה הופיעו הספרים הבאים:

2008 - [https://www.magnespress.co.il/Book/חשבון+דיפרנציאלי+ואינטגרלי+במשתנים+אחדים.aspx?code=45-391010 חדו"א במשתנים אחדים] בהוצאת מאגנס.

2009 - [https://www.magnespress.co.il/Book/חשבון+דיפרנציאלי+ואינטגרלי+במשתנה+אחד.aspx?code=45-391011 חדו"א במשתנה אחד] בהוצאת מאגנס.

בהמשך הופיעו חמישה ספרים [https://web.archive.org/web/20170611164314/http://www.magnespress.co.il/Authors/דוד+פונדק.aspx?name=דוד+פונדק בסדרה "מבינים פיזיקה"] בהוצאת מאגנס,,,,

2014 הופיע ספר הלימוד האחרון בסדרה - [https://www.magnespress.co.il/Book/תקצירי+הרצאות+במכניקה.aspx?name=תקצירי+הרצאות+במכניקה&code=45-005553&docNo=1&qid=2 תקצירי הרצאות במכניקה] , בהוצאת מאגנס.

== יזמות בקידום המדע ותקשוב הלמידה ==
1988 - הקמת מצפה הכוכבים "בית ירח" [http://www.beitgordon.co.il/he/ בבית גורדון]. המצפה הממוחשב הראשון בארץ שבו ביצעו תלמידים עבודות חקר. התלמידים למדו להפעיל טלסקופ ומצלמות כוכבים כרובוטים. במסגרת זו אושרה לתלמידים יחידת לימוד שישית בפיזיקה בתעודת הבגרות.

1994 - הקמת בית התוכנה "קשת אוריון", שהתמחה בפיתוח משחקי מחשב בהוראת המדעים לגיל הרך.

1995 - פתיחת בית ספר לאסטרונומיה באינטרנט, הקמת מצפה רדיו-טלסקופ ראשון ויחיד בישראל.

2000 - פיתוח סביבת לימוד חדשנית בהוראת המדעים – בודק מטלות ברשת, מערכת לניהול שאלות דיגיטליות בשיתוף פעולה עם חברת [http://webassign.net/ WebAssign] בראשה עמד פרופ' ג'ון ריזלי ([https://www.youtube.com/watch?v=x8Exz6N2KTg John Risley]).

2004 - הקמת סביבה חדשנית ללמידה המאפשרת למידה בקבוצות קטנות בקורסים מרובי משתתפים בגישת [http://scaleup.ncsu.edu/ Scale-Up] בשיתוף פעולה עם פרופ' רוברט ביכנר ([https://www.physics.ncsu.edu/people/faculty_beichner.php Robert J. Beichner]).

2006 - פיתוח אתר עם מערכת הדמיות ממוחשבות בגישת Physlet בשיתוף פעולה עם פרופ' [http://events.saip.org.za/getFile.py/access?resId=5&materialId=4&confId=7 וולפגאנג כריסטיאן].

2017 - פיתוח [http://www.aastro.net/ אתר ללימוד אסטרונומיה] - אסטרונומיה בפעולה, המאפשר לכל המעוניין להכיר אסטרונומיה באמצעות ספר לימוד מקוון, הדמיות וביצוע עבודות חקר.

2018 - הקמת מצפה הכוכבים כנרת לקידום החינוך האסטרונומי במועצה האזורית עמק הירדן. הקמת המרכז לחינוך אסטרונומי במכללה האקדמית כנרת

== לקט פרסומים ==
<div class="mw-content-ltr">
* Pundak, D., Liberman, I., Shacham, M. (2017). From conceptual frameworks to mental models for astronomy. Journal of Astronomy & Earth Sciences Education. 4(2). [https://doi.org/10.19030/jaese.v4i2.10128 Link].
* Pundak, D., Sabag, N., Trotskovski, I. (2014). Accreditation of MOOCs Courses. European Journal of Open and Distance Learning, 17(2), 161-128. Retrieved from: [http://www.eurodl.org/materials/contrib/2014/Pundak_et_al.pdf Link]
* Pundak, D., Dvir, Y. (2014). Engineering College Lecturers Reluctance to Adopt Online Courses. European Journal of Open and Distance Learning. 17(1), 210-226. Retrieved from:
* [http://www.eurodl.org/materials/contrib/2014/Pundak_Dvir.pdf Link ]
* Pundak, D., Shacham, M., Herscovitz, O. (2013). Integrating Online Assignments Checking in introductory courses. Journal of Information Technology Education: Research, Volume 12, 191-202. [http://www.jite.org/documents/Vol12/JITEv12ResearchP191-202PundakFT66.pdf Link ]
* Maharshak, A., Pundak, D. (2012). Student loans: Stated versus perceived attitude. Research in Business and Economics Journal, 6, 42-56. [http://www.aabri.com/manuscripts/111065.pdf Link ]
* Pundak, D., Herscovitz, O., Shacham, M., Weizer-Biton, R. (2010). Attitudes of face-to-face and e-learning instructors toward 'Active Learning'. European Journal of Open and Distance Learning. [http://www.eurodl.org/materials/contrib/2010/Pundak_Herscovitz_Shacham.html Link ]
* Pundak, D., Maharshak, A. (2010). Employing a marketing approach to create a learning environment for engineering students. Research in Higher Education Journal, 7. [http://aabri.com/manuscripts/10452.pdf Link]
* Pundak, D., Herscovitz, O., Shacham, M., Weizer-Biton, R. (2009). Instructors' attitudes toward Active Learning. Interdisciplinary Journal of E-Learning and Learning Objects, 5, 215-232. [http://ijello.org/Volume5/IJELLOv5p215-232Pundak669.pdf Link ]
* Pundak, D., Rozner, S. (2007). Empowering engineering college staff to adopt active learning methods. Journal of Science Education and Technology. 17(2), 152-163. [http://www.springerlink.com/content/h46m45057240r016/ Link]
</div>

== קישורים חיצוניים ==
* [https://www.youtube.com/watch?v=9X1cl_weZuQ&t=225s סרט וידאו המתאר את פרויקט פרחי מדע משנת 1995]
* [https://web.archive.org/web/20170611164314/http://www.magnespress.co.il/Authors/דוד+פונדק.aspx?name=דוד+פונדק סדרת הספרים מבינים פיזיקה בהוצאת מאגנס]
* [http://www.aastro.net/ אתר אסטרונומיה בפעולה] - אתר לימוד אסטרונומיה הפתוח לכל
* [http://www.amalnet.k12.il/sites/hadshanut/articles/had00143.asp?title=%ED%E9%F8%E1%E7%EE%20%E7%FA%F4%EE הוראה בזמן אמת – Just in time teaching]
* [http://alhagova.colman.ac.il/files/08_2011/P-20-25.pdf מאפייני קריאה בספרי לימוד וחומרים מקוונים בקרב סטודנטים במכללה ובאוניברסיטה]
* [http://alhagova.colman.ac.il/files/07_2011/P-13-17.pdf תפיסות נאיביות ולמידה פעילה]
* [http://alhagova.colman.ac.il/files/07_2011/P-52-56.pdf תרגול בדרך מתוקשבת בלימודים אקדמיים]
* [http://alhagova.colman.ac.il/files/08_2011/P-18-21.pdf כיצד מאמצים למידה פעילה?]
* [https://www.openu.ac.il/innovation/chais2017/f2_2.pdf האם ניתן לעבור מצרכן מידע פסיבי ללומד פעיל באינטרנט?]
* [http://www.aastro.net/מהו-אסטרוטופ/ אסטרוטופ] - ביצוע מחקר זעיר באסטרונומיה
* [https://web.archive.org/web/20040926194419/http://www2.yarden.ac.il/bloss/IAS/econcept/cons.htm כלי לאבחון מערכות מושגים באסטרונומיה] - פותח ב-1996 בפרחי מדע.
* 

== הערות שוליים ==

קטגוריה:אשדות יעקב איחוד: אישים
קטגוריה:פיזיקאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל האקדמית כנרת
קטגוריה:חיילי חטיבת הצנחנים
קטגוריה:ישראלים שנולדו ב-1950